Pag-usapan natin ang tungkol sa kahibangan.
Simulan natin sa pagkahibang sa Beatles.
Mga nagwawalang kabataan,
umiiyak, sumisigaw, malaking kaguluhan.
Pagkahilig sa palakasan.
Nakakabinging hiyawan.
Iisa ang sinisigaw. Ipasok ang bola sa net.
Eto, pagkahibang sa relihiyon.
Matinding kagalakan. Nag-iiyakan.
Mga pangitain.
Minsa'y mabuti ang kahibangan.
Minsa'y nakakabahala.
O di kaya'y nakamamatay.
May bagong kinahihibangan ang mundo.
Ang pagkawili sa pag-aaral ng wikang Ingles.
Pakinggan ang mga Tsinong mag-aaral habang nagsasanay mag-Ingles
sa paraang pasigaw.
Guro: ... babago sa aking buhay!
Estudyante: Ako ang babago sa aking buhay!
G: Hindi mapapahiya ang aking magulang.
E: Hindi mapapahiya ang aking mga magulang.
G: Hindi mapapahiya ang aking bansa.
E: Hindi mapapahiya ang aking bansa.
G: Higit sa lahat ... E: Higit sa lahat ...
G: Hindi ko ipapahiya ang sarili ko.
E: Hindi ko ipapahiya ang sarili ko.
Jay Walker: Gaano na ba karami sa buong mundo ang nais matutong mag-Ingles?
Dalawang bilyon.
Estudyante: T-shirt. Damit.
JW: Sa Timog Amerika,
sa Indiya, sa Timog-Silangang Asya,
at malaking bahagi ng Tsina.
Kung ikaw ay isang estudyanteng Tsino
sa ikatlong baitang nagsisimula ang pag-aaral ng Ingles, sang-ayon sa batas.
Kaya't ngayong taon
ang Tsina ang magiging pangatlo sa pinakamalaking bansang gumagamit ng Ingles.
(Tawanan)
Bakit Ingles? Sa madaling salita: Oportunidad.
Oportunidad tungo sa magandang buhay at hanap-buhay,
upang makapasok sa magandang paaralan, at pagkain sa hapag-kainan.
Ang mag-aaral na'to ay kukuha ng pagsusulit sa loob ng 3 araw.
Ang markang makukuha niya sa pagsusulit na'to
ang magdidikta sa kanyang hinaharap.
Nag-aaral siya ng 12 oras kada araw
sa loob ng 3 taon upang makapaghanda.
25 bahagdan ng kanyang marka
ay nasa Ingles.
Ito ang Gaokao. At 80 milyong mag-aaral sa hayskul sa Tsina
ang dumaan na sa matinding pagsusulit na ito.
Ang sidhi upang matutong mag-Ingles
ay hindi kapanipaniwala. Dapat makita ito ng dalawang mata mo.
Guro: Mahusay! Estudyante: Mahusay!
G: Mahusay! E: Mahusay!
G: Gusto kong husayan ang pag-iingles.
E: Gusto kong husayan ang pag-iingles.
G: Gusto kong husayan -- E: Gusto kong husayan --
G: ang pag-iingles. E: ang pag-iingles.
G: Gusto kong mabago ang aking buhay!
E: Gusto kong mabago ang aking buhay!
JW: Kaya, maganda ba ang pagkahibang sa wikang Ingles?
Naging tsunami na nga ba ang Ingles, na binubura
ang ibang wika? Hindi siguro.
Ang Ingles ay ang pangalawang wika ng mundo.
Ang katutubong wika ang iyong pagkatao.
Ngunit gamit ang Ingles, nagiging bahagi ka sa mas malawak na usapan.
Isang pandaidigang usapan tungkol sa mga pandaigdigang suliranin.
Gaya ng climate change o karukhaan.
O pagkagutom o karamdaman.
Maraming universal language ang mundo.
Ang matematika ang lengwahe ng agham.
Musika ang lengwahe ng damdamin.
At ngayon ang wikang Ingles ang lengwahe ng pagtukoy ng mga suliranin.
Hindi dahil ito ang gusto ng Amerika.
Kundi dahil ito ang gamit ng mundo.
Kaya ang pagkahibang sa wikang Ingles ay turning point.
Tulad ng paglaganap ng elektrisidad sa ating mga lungsod,
o ang pagtibag sa Berlin Wall,
dala ng wikang Ingles ang pag-asa
sa mas magandang bukas.
Isang bukas na may iisang lengwahe
upang isaayos ang mga suliranin ng kasalukuyan.
Maraming salamat.
(Palakpakan)